**Գավառ համայնքի ղեկավար Գուրգեն Մարտիրոսյանի ուղերձը՝**

**Անկախության օրվա առթիվ**

Սիրելի՛ հայրենակիցներ,  
Շնորհավորում եմ բոլորիս մեր գլխավոր պետական տոնի` Անկախության օրվա կապակցությամբ։ 1991 թվականի սեպտեմբերի 21-ին մեր ժողովուրդը պատմական որոշում կայացրեց՝ վերականգնելով իր անկախ պետականությունը։ Դա ոչ միայն պետականության վերածնունդն էր, այլև մեր հավաքական կամքի, ինքնության ու արժանապատվության հաղթանակը։

Անկախությունը նաև մեր մշտական պայքարն է, որը մինչ օրս պահպանում ենք զոհողությունների գնով։ Անկախությունը` մեր անմահացած տղաների արյունով գրված հերոսական պատմությունն է, որի ամեն մի տառ հարգանքի ու հիշատակության է արժանի․ հավերժ փառք ու խոնարհում բոլոր ժամանակներում հայրենիքի անկախության համար զոհված մեր զավակներին։

Թող խաղաղություն լինի մեր երկրում, մեր ազգը արարի ու ստեղծագործի անկախ պայմաններում և իր աշխատանքով շենացնի ու գեղեցկացնի իր տունն ու մեր պետությունը։

Մաղթում եմ, որ այս օրը միշտ կարևորվի յուրաքանչյուրիս կողմից, մեր հայրենիքի անկախությունը հարատևի և Հայաստան աշխարհը մշտապես սպասումով ու տոնական տրամադրությամբ նշի սեպտեմբերի 21-ը։

***Լավագույն մաղթանքներով՝ Գավառ համայնքի ղեկավար՝***

***Գուրգեն Երվանդի Մարտիրոսյան***